Când vei putea merge în vacanță în Spania? Decizia autorităților spaniole.
Începând cu 1 iulie, îți poți face rezervări pentru vacanţe în Spania. Anunțul a fost făcut astăzi de către ministrul turismului spaniol, Reyes Maroto. În acest moment, călătorii din străinătate sunt obligați să se auto-izoleze timp de 14 zile. În Spania, bilanţul epidemic este de 28.752 de morţi și s-au înregistrat până în prezent 235.772 de cazuri de coronavirus.
Una dintre cele mai afectate țări de pandemie, Spania, îşi relaxează gradual măsurile de izolare stricte. Astăzi, ministrul turismului spaniol, Reyes Maroto a anunțat că începând cu 1 iulie, îți poți face rezervări pentru vacanţe în Spania, scrie The Guardian. "Este perfect coerent ca oamenii să plănuiască venirea în Spania în iulie pentru vacanţele de vară", a afirmat Reyes Maroto la postul de radio Onda Cero.Spania, afectată grav de pandemie, pregăteşte relansarea turismului, care de obicei atrage 80 de milioane de vizitatori anual.În Spania, bilanţul epidemic este de 28.752 de morţi și s-au înregistrat până în prezent 235.772 de cazuri de coronavirus.